stanford-oval/wikipedia huggingface dataset:
แบคแลช (2023)

แบคแลช 2023 (อังกฤษ: Backlash (2023)) เป็นแบคแลชครั้งที่ 18 ในรูปแบบการจ่ายเมื่อรับชมและการถ่ายทอดสดผ่านสัญญาณต่อเนื่อง ที่ผลิตโดยดับเบิลยูดับเบิลยูอี จัดขึ้นสำหรับนักมวยปล้ำจากค่ายรอว์และสแมคดาวน์ เกิดขึ้นในคืนวันเสาร์ที่ 6 พฤษภาคม ค.ศ. 2023 (เช้าวันอาทิตย์ที่ 7 พฤษภาคมตามเวลาประเทศไทย) ที่ Coliseo de Puerto Rico José Miguel Agrelot ในกรุงซานฮวน ปวยร์โตรีโก นี่เป็นเพย์-เพอร์-วิวครั้งแรกของดับเบิลยูดับเบิลยูอีที่จัดขึ้นในปวยร์โตรีโกตั้งแต่นิวเยียร์สเรโวลูชั่นในเดือนมกราคม ค.ศ. 2005 และเป็นแบคแลชครั้งที่ 2 ที่จัดขึ้นนอกสหรัฐอเมริกาหลังจากแบคแลช (2004)
ชาวปวยร์โตรีโกและแร็ปเปอร์เจ้าของรางวัลแกรมมี แบดบันนี ได้ร่วมในศึกมวยปล้ำครั้งนี้ เดิมทีเขาจะเป็นเจ้าภาพของแบคแลชครั้งนี้ แต่ภายหลังมีการประกาศว่าแบดบันนีจะปล้ำใน San Juan Street Fight กับ Damien Priest ซึ่งมีเชื้อสายเปอร์โตริโกเช่นกัน ผลปรากฏว่า แบดบันนีชนะ ในการปล้ำยังได้เห็นการปรากฏตัวของนักมวยปล้ำชาวปวยร์โตรีโก การ์ลิโต ซึ่งปรากฏตัวครั้งแรกใน WWE นับตั้งแต่วันจันทร์ที่ 1 กุมภาพันธ์ ค.ศ. 2021 ในศึกรอว์ และซาวิโอ เวกา ซึ่งปรากฏตัวครั้งแรกใน WWE นับตั้งแต่เซอร์ไวเวอร์ซีรีส์ (2020)
งานสร้าง > ปูมหลัง

แบคแลชเป็นศึกมวยปล้ำอาชีพที่จัดโดย WWE ในปี ค.ศ. 1999
แนวต้นไม้

แนวต้นไม้ บนยอด St. Moritz ประเทศสวิตเซอร์แลนด์ เดือนพฤษภาคม ค.ศ. 2009
แผนที่ "การกระจายของพืชในแนวตั้งในภูมิอากาศเขตร้อน (Torrid zone), เขตอบอุ่น (Temperate zone) และเขตขั้วโลก (Frigid Zone)" ตีพิมพ์ครั้งแรกในปี พ.ศ. 2391 ใน "The Physical Atlas" แสดงแนวต้นไม้ของเทือกเขาแอนดีส เทือกเขาหิมาลัย เทือกเขาแอลป์ และเทือกเขาพิเรนีส
แนวต้นไม้ หรือ แนวไม้ยืนต้น (อังกฤษ: tree line) คือ เส้นขอบบนสุดของแนวที่อยู่ที่ไม้ยืนต้นสามารถเจริญเติบโตได้ พบได้ที่พื้นที่ที่สูงเหนือระดับน้ำทะเลมากและพื้นที่ละติจูดสูง โดยเฉพาะภูเขาที่มียอดหิมะปกคลุมแบบภูมิภาคป่าสนเขาหรือป่าอัลไพน์ (alpine region) นอกเหนือขึ้นไปจากแนวต้นไม้ ต้นไม้ไม่สามารถทนต่อสภาพแวดล้อมได้ (ได้แก่อุณหภูมิเย็นเกินไป, ชั้นหิมะที่หนามาก หรือผสมร่วมกับภาวะความชื้นต่ำเกินกว่าที่จะเจริญเติบโตได้) บางครั้งแนวต้นไม้ แตกต่างชัดเจนจากแนวไม้ หรือแนวป่าทึบ (timberline หรือ forest line) ซึ่งอยู่ในระดับล่างลงไป (แนวป่า คือแนวบริเวณที่ต้นไม้ขึ่นหนาแน่น มียอดไม้ปกคลุมจนมองไม่เห็นพื้น และก่อตัวเป็นป่าทึบ)
ที่แนวต้นไม้ มีจำนวนต้นไม้ที่เบาบาง การเติบโตของต้นไม้ที่น้อย แคระแกร็น และมักเสียรูปจากลมและความหนาวเย็น บางครั้งเรียกว่า krummholz (ภาษาเยอรมันแปลว่า "ไม้คด")
แนวต้นไม้มักสังเกตเห็นได้ง่าย และจากการแบ่งส่วนพื้นที่ที่ชัดเจนคือแยกพื้นที่ที่มีและไม่มีต้นไม่ออกจากกัน อย่างไรก็ตามอาจมีบางพื้นที่ที่ความเบาบางของจำนวนต้นไม้ลดลงอย่างค่อยเป็นค่อยไป ต้นไม้จะสั้นลงและมักมีความหนาแน่นต่ำกว่าเมื่อเข้าใกล้แนวต้นไม้ และอาจกำหนดแนวต้นไม้ได้ยาก
ประเภท

การกำหนดแนวต้นไม้ หลายประเภทตามนิเวศวิทยา และภูมิศาสตร์ ดังนี้
ประเภท > เขตอัลไพน์

แนวต้นไม้เขตอัลไพน์ เป็นแนวระดับสูงสุดของภูมิอากาศที่สนับสนุนการเติบโตของต้นไม้ หากสูงขึ้นไปกว่านี้ อากาศอาจหนาวเกินไป หรือมีหิมะปกคลุมตลอดปีนานเกินไป สภาพภูมิอากาศเหนือแนวต้นไม้บนภูเขาเหล่านี้เรียกว่า "ภูมิอากาศแบบอัลไพน์" และภูมิประเทศที่ราบสูงเหนือแนวต้นไม้ เรียก "ทุ่งทุนดราอัลไพน์" แนวต้นไม้บนแนวลาดเขาที่หันหน้าไปทางทิศเหนือในซีกโลกเหนือมักมีแนวต่ำกว่าแนวต้นไม้บนแนวลาดเขาที่หันหน้าไปทางทิศใต้ เนื่องจากเงาบนทางลาดเขาด้านที่หันไปทางทิศเหนือที่มากกว่าด้านใต้ ทำให้ก้อนหิมะด้านนี้ใช้เวลาละลายนานกว่า และทำให้ฤดูที่ต้นไม้เติบโตสั้นลง ในทางกลับกันในซีกโลกใต้ แนวลาดเขาที่หันไปทางทิศใต้จะมีฤดูเติบโตที่สั้นกว่า
แนวต้นไม้เขตอัลไพน์มักไม่ค่อยเกิดขึ้นอย่างฉับพลัน โดยปกติมักมีเขตเปลี่ยนผ่านค่อยเป็นค่อยไประหว่างป่าทึบด้านล่างและทุ่งทุนดราอัลไพน์ที่ไม่มีต้นไม้ด้านบน เขตเปลี่ยนผ่านนี้ ได้แก่ บริเวณใกล้กับยอดเขาที่สูงที่สุดในภาคตะวันออกเฉียงเหนือของสหรัฐอเมริกา บริเวณยอดภูเขาไฟขนาดยักษ์ในภาคกลางของเม็กซิโก และบริเวณบนยอดเขาใน 11 รัฐทางตะวันตกทั่วทั้งแคนาดาและอะแลสกา พุ่มไม้แคระ (krummholz) ที่เกิดจากสิ่งแวดล้อมที่รุนแรง มักเป็นตัวระบุขีดจำกัดบนของแนวต้นไม้
อุณหภูมิอากาศที่ลดลงตามระดับความสูงที่เพิ่มขึ้นทำให้เกิดภูมิอากาศแบบเทือกเขาแอลป์ อัตราการลดลงของอุณหภูมิอาจแตกต่างกันไปตามกลุ่มภูเขาต่าง ๆ กันเช่น ตั้งแต่ 1.9 °ซ. ต่อการเพิ่มระดับความสูงทุก ๆ 300 เมตร (1,000 ฟุต) ในเขตภูเขาที่แห้งแล้งทางตะวันตกของสหรัฐอเมริกา และอัตราการลด 0.78 °ซ. ต่อ 300 เมตร (1,000 ฟุต) ในภูเขาชื้นทางตะวันออกของสหรัฐอเมริกา ผลกระทบจากสภาพพื้นผิวและโครงสร้างภูมิประเทศสามารถเกิด "ภูมิอากาศขนาดย่อม" (microclimates) เป็นหย่อม ๆ ซึ่งมีผลต่อแนวโน้มของสภาพอากาศและการลดอุณหภูมิโดยรวม
แนวต้นไม้เขตอัลไพน์อาจมีจำนวนวันอบอุ่น (วันที่อุณหภูมิมากกว่า 10 °ซ.) น้อยกว่าครึ่งหนึ่งเมื่อเทียบตามอุณหภูมิของอากาศกับแนวต้นไม้เขตอาร์คติก แต่เนื่องจากความเข้มของรังสีจากดวงอาทิตย์ที่เขตอัลไพน์นั้นสูงกว่าที่เขตอาร์คติก ทำให้พืชได้รับสภาพอากาศอบอุ่นใกล้เคียงกันมาก
ความอบอุ่นในฤดูร้อนสามารถกำหนดขีดจำกัดในการเจริญเติบโตของต้นไม้ เนื่องจากต้นสนในแนวป่าทึบโดยปกติมีความแข็งมากจากความเย็นจัด (จากน้ำค้างแข็ง) เกือบตลอดทั้งปี มักมีความอ่อนไหวต่ออุณหภูมิแม้เพียง 1 หรือ 2 องศาที่ลดลงผลจากน้ำค้างแข็งในช่วงกลางฤดูร้อน จากการบันทึกในฤดูร้อนที่อบอุ่นติดต่อกันในคริสต์ทศวรรษ 1940 ทำให้เกิดการแบ่งบานจำนวนของกล้าสนอย่างที่มีนัยสำคัญ เหนือแนวต้นไม้เดิมบนเนินเขาใกล้แฟร์แบงค์ส มลรัฐอะแลสกา การอยู่รอดของต้นไม้แต่ละต้นขึ้นอยู่กับปัจจัยการเติบโตส่วนขยายที่เพียงพอต่อการรองรับโครงสร้างปีก่อนของต้นไม้ ลมแรงบนพื้นที่สูงเป็นปัจจัยกำหนดการกระจายของการเจริญเติบโตของกิ่งและทิศทางของลำต้นอีกด้วย ลมยังสามารถทำลายเนื้อเยื่อของต้นไม้ได้โดยตรง รวมทั้งจากอนุภาคที่มากับลม และอาจมีส่วนทำให้ใบไม้แห้งได้ โดยเฉพาะยอดที่ยื่นออกมาเหนือหิมะที่ปกคลุม
ประเภท > เขตทะเลทราย

ในทะเลทราย แนวต้นไม้แสดงถึงแนวบริเวณที่แห้งแล้งที่สุดที่ต้นไม้ยังสามารถเติบโตได้ โดยทั่วไปพื้นที่ทะเลทรายที่แห้งแล้งมีปริมาณน้ำฝนไม่เพียงพอสำหรับการเติบโต เส้นแนวนี้มักถูกเรียกว่า "แนวต้นไม้ด้านล่าง" (lower tree line) และเกิดขึ้นต่ำกว่าระดับความสูงประมาณ 5,000 ฟุต (1,500 ม.) ในทะเลทรายทางตะวันตกเฉียงใต้ของสหรัฐอเมริกา มีแนวโน้มว่าบนเขตลาดชันที่ติดไปทางขั้วโลกจะมีแนวต้นไม้เขตทะเลทรายในระดับความสูงที่ต่ำกว่าเขตลาดชันที่เข้าใกล้เส้นศูนย์สูตร เนื่องจากเงาบังแสงที่มากกว่าในฤดูก่อนหน้าช่วยให้สภาพอากาศโดยรอบต้นไม้เย็นลง และป้องกันความชื้นจากการระเหยอย่างรวดเร็ว ทำให้ต้นไม้มีฤดูการเติบโตยาวนานขึ้นและเข้าถึงน้ำได้มากขึ้น
แนวต้นไม้ต่าง ๆ ทั่วโลก > แนวต้นไม้เขตอัลไพน์

| สถานที่ | ละติจูดโดยประมาณ | ความสูงของแนวต้นไม้โดยประมาณ> เมตร | ความสูงของแนวต้นไม้โดยประมาณ> ฟุต | หมายเหตุ |
| --- | --- | --- | --- | --- |
| Finnmarksvidda, นอร์เวย์ | 69 °น | 500 | 1,600 | ที่ 71 ° N ใกล้ชายฝั่งแนวต้นไม้ต่ำกว่าระดับน้ำทะเล (แนวต้นไม้อาร์กติก) |
| Abisko, สวีเดน | 68 °น | 650 | 2,100 |  |
| เทือกเขา Chugach อลาสก้า | 61 °น | 700 | 2,300 | แนวต้นไม้ที่ระดับความสูงประมาณ 460 เมตร (1,500 ฟุต) หรือต่ำกว่า ในพื้นที่ชายฝั่ง |
| สกอตแลนด์ | 57 °น | 500 | 1,600 | อิทธิพลทางทะเลที่รุนแรงทำให้ฤดูร้อนมีอุณหภูมิต่ำ จำกัดการเติบโตของต้นไม้ |
| เทือกเขาร็อกกี้ของแคนาดา | 51 °น | 2,400 | 7,900 |  |
| เทือกเขาแอลป์ญี่ปุ่น | 36 °น | 2,900 | 9,500 |  |
| ภูเขายู่ชาน เกาะไต้หวัน | 23 °น | 3,600 | 11,800 |  ลมแรงและดินไม่ดี จำกัด การเติบโตของต้นไม้ |
| ภูเขาคินาบาลู, เกาะบอร์เนียว | 6.1 °น | 3,400 | 11,200 |  |
| แทสเมเนีย, ออสเตรเลีย | 41 °ต | 1,200 | 3,900 | ฤดูหนาวลมหนาวแรงและฤดูร้อนที่เย็นสบายโดยมีหิมะตกในฤดูร้อนเป็นครั้งคราว จำกัดการเติบโตของต้นไม้ |
| Fiordland, เกาะใต้, นิวซีแลนด์ | 45 °ต | 950 | 3,100 | ฤดูหนาวลมหนาวแรงและฤดูร้อนที่เย็นสบายโดยมีหิมะตกในฤดูร้อนเป็นครั้งคราว จำกัดการเติบโตของต้นไม้ |
แนวต้นไม้เขตอัลไพน์ ประกอบด้วยสนหลายชนิด เช่น Mountain pine และ European spruce ในบริเวณใต้เขตซับอัลไพน์ของ Bistrishko Branishte ตัดกับส่วนยอดของ ยอดเขา Golyam Rezen ในเทือกเขา Vitosha เมืองโซเฟีย บัลแกเรีย
เอ็มมา ราดูคานู

| --- | --- |
ราดูคานูในปี 2021
ประเทศ (กีฬา):  บริเตนใหญ่
ถิ่นพำนัก: บรอมลีย์, ประเทศอังกฤษ
วันเกิด:  (2002-11-13) 13 พฤศจิกายน ค.ศ. 2002 (22 ปี) โทรอนโต, รัฐออนแทรีโอ, ประเทศแคนาดา
ส่วนสูง: 5 ft 9 in (1.75 m)
เทิร์นโปร: 2018
การเล่น: ขวา; แบ็กแฮนด์สองมือ
ผู้ฝึกสอน: Torben Beltz
เงินรางวัล: 2,967,929 ดอลลาร์สหรัฐ
เดี่ยว
สถิติอาชีพ: 77–28 (73.3%)
รายการอาชีพที่ชนะ: 1
อันดับสูงสุด: อันดับ 12 (14 กุมภาพันธ์ 2022)
อันดับปัจจุบัน: อันดับ 13 (28 กุมภาพันธ์ 2022)
ผลแกรนด์สแลมเดี่ยว
ออสเตรเลียนโอเพน: 2R (2022)
วิมเบิลดัน: 4R (2021)
ยูเอสโอเพน: W (2021)
คู่
สถิติอาชีพ: 0–0
รายการอาชีพที่ชนะ: 0
อัปเดตล่าสุดเมื่อ: 28 กุมภาพันธ์ 2022
เอ็มมา ราดูคานู  (อังกฤษ: Emma Raducanu; /ræduˈkɑːnuː/;, 13 พฤศจิกายน พ.ศ. 2545) เป็นนักเทนนิสอาชีพชาวอังกฤษ เคยมีอันดับโลกสูงสุด อันดับ 12 โดยการจัดอันดับของสมาคมนักเทนนิสอาชีพหญิง และเป็นมือวางอันดับ 1 ของอังกฤษในปัจจุบัน เอ็มมา ราดูคานู คว้าแชมป์เทนนิสยูเอสโอเพน ในปีค.ศ. 2021 และเป็นหญิงชาวอังกฤษคนแรกที่ชนะแกรนด์สแลม ประเภทเดี่ยวตั้งแต่ เวอร์จิเนีย เวด ในการแข่งขันเทนนิสวิมเบิลดันปี ค.ศ. 1977 เธอเป็นผู้เล่นหลังท้ายคอร์ดที่มีกราวด์สโตรคที่ทรงพลังและการโต้ลูกเสิร์ฟที่ดุดัน
ราดูคานูเกิดที่โตรอนโตและเติบโตในลอนดอน เธอเริ่มเล่นรายการอาชีพแรกของในเดือนมิถุนายน ค.ศ. 2021 โดยใช้สิทธิไวด์การ์ดในการแข่งขันวิมเบิลดัน ซึ่งในตอนนั้นเธอเป็นมือวางอันดับ 338 และผ่านเข้าถึงรอบสิบหกคนสุดท้าย และสองเดือนต่อมาในรายการเทนนิสยูเอสโอเพน เอ็มมาเป็นนักเทนนิสคนแรกในยุคโอเพนที่มาจากรอบคัดเลือกและสามารถคว้าแชมป์รายการระดับแกรนด์สแลมได้ เธอเอาชนะ เลย์ลาห์ เฟอร์นานเดซในรอบชิงชนะเลิศ
เธอชนะการแข่งขันรอบคัดเลือกสามรอบและเจ็ดรอบในทัวร์นาเมนต์ โดยไม่เสียเซ็ตให้ใครเลย แม้ว่าจะเป็นการแข่งขันแกรนด์สแลมครั้งที่สองในอาชีพของเธอ ราดูคานูยังถือสถิติจำนวนการลงแข่งในรายการแกรนด์สแลมที่น้อยที่สุดก่อนจะคว้าแชมป์อีกด้วย
ประวัติ

เอ็มมา ราดูคานู เกิดเมื่อวันที่ 13 พฤศจิกายน พ.ศ. 2545 ที่ โตรอนโต ประเทศแคนาดา และเติบโตในเมืองบรอมลีย์ ประเทศอังกฤษ  คุณพ่อ เอียน ราดูคานู  มาจาก บูคาเรสต์ ประเทศโรมาเนีย   และแม่ของเธอ Renee Zhai (Dongmei) มาจาก เสิ่นหยาง ประเทศจีน   เธอบอกว่าพ่อแม่ของเธอ "ทั้งคู่มาจากครอบครัววิชาการ... [ใน] ประเทศคอมมิวนิสต์ การศึกษาเป็นทางเลือกเดียวของพวกเขา"  ทั้งพ่อและแม่ของเธอทำงานด้านการเงิน
ครอบครัวของเธอย้ายไปอังกฤษเมื่อเธออายุได้ 2 ขวบ  และเธอถือสัญชาติอังกฤษและแคนาดา  เธอสามารถสื่อสาร ภาษาอังกฤษ โรมาเนีย และ จีนกลาง ได้อย่างคล่องแคล่ว คุณยายของเธออาศัยอยู่ในบูคาเรสต์และภาคตะวันออกเฉียงเหนือของจีน เอ็มมาเริ่มเล่นเทนนิสตอนอายุห้าขวบ เธอเล่นกีฬาและกิจกรรมหลายอย่าง ทั้งบาสเก็ตบอล, กอล์ฟ, โกคาร์ท, มอเตอร์ไซค์วิบาก, สกี, ขี่ม้า, และบัลเล่ต์   และยังเป็นแฟนตัวยงของฟอร์มูลาวันอีกด้วย
เธอเข้าเรียนที่โรงเรียนประถมศึกษาบิคลีย์ ตามด้วยโรงเรียนมัธยมนิวสตีดวูดในเมืองออร์พิงตัน ซึ่งเธอได้เกรด A* วิชาคณิตศาสตร์และเกรด A วิชาเศรษฐศาสตร์ใน A-Levels  ราดูคานูได้ต้นแบบด้านความคิดและจริยธรรมมาจากนักเทนนิชอาชีพชาวโรมันเนีย ซิโมน่า ฮาเล็ป และนักเทนนิสอาชีพชาวจีน หลี่ น่า
เมื่อวันที่ 28 มกราคม พ.ศ. 2565 ชายคนหนึ่งถูกตัดสินว่ามีความผิดฐานสะกดรอยตามราดูคานูที่บ้านของเธอ ราดูคานูกล่าวว่าเหตุการณ์ดังกล่าวทำให้เธอกังวลที่จะออกไปข้างนอกคนเดียวและรู้สึกไม่ปลอดภัยในบ้านของเธอเอง เมื่อวันที่ 23 กุมภาพันธ์ พ.ศ. 2565 ชายผู้นี้ได้รับคำสั่งห้ามเข้าใกล้เป็นเวลาห้าปี
ระดับเยาวชน

ราดูคานู ชนะการแข่งขันเทนนิสหญิง ITF จัณฑีครห์ เมื่อต้นปี 2018  ในปี 2018 เธอได้รับรางวัล ITF Grade-3 ที่จัณฑีครห์ และการแข่งขันระดับรองของ Grade-2 ที่ นิวเดลี ในประเทศอินเดีย  ราดูคานู เอาชนะ ไดอานา โครดานจากยูเครนในรอบชิงชนะเลิศที่จัณฑีครห์ ซึ่งจัดขึ้นที่สนามกีฬา Lawn Tennis Association ซึ่งเธอชนะสามเซ็ตรวด
ต่อมาในปีนั้น เธอเข้าถึงรอบก่อนรองชนะเลิศของหญิงเดี่ยวเยาวชนทั้งที่วิมเบิลดันและยูเอสโอเพน ที่วิมเบิลดันราดูคานูเอาชนะเลย์ลาห์ เฟอร์นานเดซในรอบที่สอง ซึ่งเป็นชัยชนะที่เธอจะทำซ้ำในรอบชิงชนะเลิศ ยูเอสโอเพนในอีกสามปีต่อมา
ราดูคานูเริ่มเล่นอาชีพในปี ค.ศ. 2018  เธอสลับไปมาระหว่างการแข่งขันระดับเยาวชนและการแข่งขันระดับอาชีพระหว่างปีค.ศ. 2018 และ ค.ศ.2019
สไตล์การเล่น

ราดูคานูป็นผู้เล่นหลักที่มีสไตล์การเล่นที่ดุดัน เนื่องจากสไตล์การเล่นของเธอเน้นไปที่การรุก เธอมักจะตีลูกวินเนอร์เป็นจำนวนมาก ราดูคานูตีลูกขณะที่กำลังกระดอนขึ้น และเชี่ยวชาญในการเปลี่ยนทางไปขนานเส้นข้าง  ท่ากราวด์สโตรกที่ดีที่สุดของเธอคือแบ็คแฮนด์สองมือ ซึ่งได้รับการขนานนามว่าเป็น "ระดับโลก" โดย Anne Keothavong อดีตมือวางอันดับ 1 ของอังกฤษซึ่งช็อตเด็ดของเธอคือแบ็คแฮนด์ขนานเส้น  ราดูคานูสามารถตีแบ็คแฮนด์ด้วยมือเดียวด้วย สไลซ์เพื่อทำลายจังหวะของการตีโต้และขัดขวางจังหวะของคู่ต่อสู้ แต่เธอไม่ได้ใช้ช็อตนี้บ่อย
ราดูคานูมีโฟร์แฮนด์ที่แข็งแกร่ง แม้ว่าจะมีความผันผวนมากกว่าแบ็คแฮนด์ของเธอ เสิร์ฟของเธอแข็งแกร่ง สูงสุดที่110 ไมล์ต่อชั่วโมง (177 กม./ชม.) และเธอมีการโยนบอลที่สม่ำเสมอ และตำแหน่งการเสิร์ฟที่แม่นยำ การเสิร์ฟที่ได้ผลที่สุดของราดูคานู คือการเสิร์ฟสไลซ์กว้างๆ ซึ่งเธอใช้ระหว่างการแข่งขัน US Open ปี 2021  โดยทั่วไปแล้วการเสิร์ฟที่สองของราดูคานู นั้นเร็วกว่าค่าเฉลี่ยของสมาคมนักเทนนิสอาชีพหญิง (WTA) ที่ 93 ไมล์ต่อชั่วโมง (150 กม./ชม.) ทำให้เธอสามารถเล่นเกมรุกได้แม้จะพลาดการเสิร์ฟครั้งแรก เธอเป็นที่รู้จักจากโต้ลูกเสิร์ฟ ทำให้ฝ่ายตรงข้ามอยู่ท้ายคอร์ทโดยโต้บอลเร็ว และตีลูกขนานเส้นข้างอย่างแรง ขณะที่โจมตีลูกเสิร์ฟสองที่สั้นโดยการตีวินเนอร์
การเคลื่อนไหว การครอบคลุมในคอร์ท ฝีเท้า ความเร็ว และความคาดหมายของเธอ ทำให้เธอสามารถตีโต้และป้องกันคู่ต่อสู้ได้อย่างมีประสิทธิภาพ  เธอผสมผสานการทำคะแนนที่ดีเข้ากับความยืดหยุ่นทางยุทธวิธี ทำให้คู่ต่อสู้อ่านเกมของเธอได้ยาก  แม้ว่าโดยทั่วไปแล้วจะเล่นจากเส้นเบสไลน์แต่ราดูคานูก็เป็นผู้เล่นเน็ตที่มีความสามารถ และเธอก็สามารถดรอปช็อตได้อย่างมีประสิทธิภาพ ราดูคานูเล่นได้อย่างสบายบนทุกพื้นผิว แม้ว่าเธอจะบอกว่าเธอชอบคอร์ทฮาร์ดมากกว่า ซึ่งเธอได้แชมป์แกรนด์สแลมครั้งแรก
รางวัลและเกียรติยศ

ในเดือนพฤศจิกายน 2021 ราดูคานูได้รับเลือกให้เป็น นักกีฬาหญิงแห่งปี จาก ซันเดย์ไทมส์ เดอะการ์เดียน จัดอันดับให้การแข่งขันรอบชิงชนะเลิศของ US Open ปี 2021 เป็นอันดับที่ 47 ใน 50 รายการทีวีที่ดีที่สุดในปี 2021 ราดูคานูได้รับรางวัลนักกีฬาหญิงแห่งปีและ Peter Wilson Trophy สำหรับนักกีฬาหน้าใหม่ระดับนานาชาติในเดือนธันวาคม 2021 จากสมาคมนักข่าวกีฬา เธอได้รับการโหวตให้เป็น นักเทนนิสหน้าใหม่แห่งปี ประจำปีปี 2021 จาก WTA เมื่อวันที่ 19 ธันวาคม 2021 ราดูคานูได้รับการเสนอชื่อให้เป็น บุคคลแห่งปีของ BBC Sports Personality กลายเป็นนักเทนนิสหญิงคนแรกที่ได้รับรางวัลนี้นับตั้งแต่เวอร์จิเนีย เวดชนะในปี 1977 เธอได้รับแต่งตั้งให้ เป็นสมาชิกของเครื่องราชอิสริยาภรณ์จักรวรรดิบริติช (MBE) ใน ปี 2022 New Year Honors สำหรับเทนนิส
ในเดือนกุมภาพันธ์ 2022 ราดูคานูได้รับการเสนอชื่อเข้าชิงรางวัล Laureus World Sports Award for Breakthrough of the Year
การสนับสนุน

ราดูคานูได้รับการสนับสนุนจาก ไนกี้ สำหรับเสื้อผ้าและรองเท้า และโดย Wilson สำหรับแร็กเก็ต ซึ่งปัจจุบันเป็นผู้สนับสนุนแร็คเก็ต Wilson Blade แม้ว่าเธอจะใช้ Wilson Steam 100 ในสนาม โดยทำสีให้เหมือน Wilson Blade   ไม่นานหลังจากชัยชนะ US Open ของเธอ ราดูคานูได้กลายเป็นแบรนด์แอมบาสเดอร์ให้กับแบรนด์ LVMH Tiffany & Co. และ Dior   เธอยังเป็นแบรนด์แอมบาสเดอร์ของ Evian, British Airways และ Vodafone    และในเดือนมีนาคม 2022  เธอเป็นแบรนด์แอมบาสเดอร์ให้ Porsche
การแข่งขันแกรนด์สแลม รอบชิงชนะเลิศ > ประเภทเดี่ยว: 1 (1 รายการ)

| ผลลัพธ์ | ปี | การแข่งขัน | พื้นผิว | ฝ่ายตรงข้าม | คะแนน |
| --- | --- | --- | --- | --- | --- |
| ชนะ | ปี 2021 | ยูเอสโอเพน | คอนกรีต | เลย์ลาห์ เฟอร์นันเดซ | 6–4, 6–3 |
เงินรางวัลจาก WTA Tour

อัพเดท 21 มีนาคม 2022
| ปี | แชมป์รายการ แกรนด์สแลมป์ | แชมป์รายการ WTA | รวม | รายได้ (ดอลลาร์สหรัฐ) | อันดับเงินรางวัล |
| --- | --- | --- | --- | --- | --- |
| 2018 | 0 | 0 | 0 | 12,741 | 524 |
| 2019 | 0 | 0 | 0 | 14,606 | 545 |
| 2020 | 0 | 0 | 0 | 2,351 | 657 |
| 2021 | 1 | 0 | 1 | 2,807,446 | 6 |
| 2022 | 0 | 0 | 0 | 179,298 | 83 |
| อาชีพ | 1 | 0 | 1 | 3,021,929 | 198 |
สถิติยุคโอเพน

| รายการ | ปี | สถิติ | ผู้เล่นที่ถือสถิติร่วม | อ้างอิง |
| --- | --- | --- | --- | --- |
| ยูเอสโอเพน | 2021 | ได้แชมป์รายการแกรนด์สแลมโดยลงแข่งตั้งแต่รอบคัดเลือก | คนเดียว |  |
| ยูเอสโอเพน | 2021 | ได้แชมป์รายการแกรนด์สแลมในการลงแข่งครั้งที่ 2 | คนเดียว |  |
| ยูเอสโอเพน | 2021 | ได้แชมป์รายการยูเอสโอเพนในการลงแข่งครั้งแรก | เบียนก้า อันดรีสคู |  |
แหล่งข้อมูลอื่น

Emma Raducanu: The Fairytale of New York สารคดีสั้นอเมริกันเกี่ยวกับชัยชนะ US Open ปี 2021 ของเธอ
Emma Raducanu: Fairytale of New York สารคดีอังกฤษเรื่องพิเศษเกี่ยวกับชัยชนะ US Open ปี 2021 ของเธอ
Carayol, Tumaini (18 December 2021). "Emma Raducanu and one of the most astonishing breakout years in sport". The Observer.
ราดูคานูระหว่างรอบคัดเลือกรายการจูเนียร์วิมเบิลดันในปี 2018
ราดูคานูกระโดดเพื่อตีเหนือศีรษะในการฝึกซ้อมที่ 2021 Transylvania Open
แนนซี โฮลต์

| แนนซี่ โฮล์ท |
| --- | --- |

เกิด: 5 เมษายน ค.ศ. 1938(1938-04-05) วอร์เชสเตอร์ , แมสซาชูเซตส์
สัญชาติ: สหรัฐอเมริกา
ขบวนการ: ธรณีศิลป์
แนนซี่ โฮล์ท (อังกฤษ: Nancy Holt) เป็นศิลปินคนสำคัญของลัทธิธรณีศิลป์ ซึ่งเป็นกลุ่มศิลปินที่แตกแขนงรูปแบบงานออกมาจากลัทธิจุลนิยมและศิลปะเชิงแนวคิดที่เป็นศิลปะกระแสหลักในช่วงปี ค.ศ.1960-1969   ผลงานของเธอมักเกี่ยวกับความทรงจำและการรับรู้ถึงพื้นที่และเวลา   เช่นเดียวกับศิลปินธรณีศิลป์คนอื่นๆ โฮลท์มักจะใช้สภาพแวดล้อมทางธรรมชาติเป็นทั้งสื่อกลางนำเสนอผลงานและ เป็นหัวข้อผลงาน ซึ่งมีความหลากหลายมากกว่าการทำผลงานลงบนผ้าใบ ไม่ว่าจะเป็น ภาพยนตร์, ประติมากรรม และอินสตอลเลชั่น   โฮลท์นั้นมีความสนใจเกี่ยวกับท้องฟ้า และจักวาล โดยเฉพาะครีษเหมายัน และนอกจากนั้นยังสนใจการปรับสภาพที่ดินและการนำมาใช้ใหม่
ประวัติ

แนนซี่ โฮลท์เกิดปี ค.ศ.1938 ที่วอร์เชสเตอร์ รัฐแมสซาชูเซตส์ สหรัฐอเมริกา   เธอเติบโตในนิวเจอร์ซี่ย์ ซึ่งครอบครัวของเธอย้ายมาอยู่อาศัยเมื่อเธอยังเด็ก   บิดาของเธอเป็นวิศวกรเคมี มารดาของเธอเป็นแม่บ้าน   โฮลท์จบการศึกษาจากคณะชีววิทยามหาวิทยาลัยทัฟส์ ใกล้บอสตันในปี ค.ศ.1956   ค.ศ.1962 บิดาและมารดาของเธอเสียชีวิต   มารดาเสียชีวิตด้วยโรคมะเร็ง บิดาเสียชีวิตด้วยโรคหัวใจ   ปีต่อมาเธอย้ายไปอยู่ห้องใต้หลังคาในหมู่บ้านแมนฮัตตันตะวันตกกับ โรเบิร์ต สมิธสันที่เคยพบกันเมื่อยังเด็ก   พวกเขาพบกันอีกครั้งที่นิวยอร์กปี ค.ศ.1959 และได้แต่งงานกันเมื่อฤดูร้อน ค.ศ.1963   โฮล์ทและสมิธสันได้เดินทางไปทั่วโลก ช่วยกันสร้างผลงานธรณีศิลป์มากมาย จนกระทั่ง วันที่ 20 กรกฎาคม ค.ศ. 1973 สมิธสันเสียชีวิตจากอุบัติเหตุเครื่องบินตกด้วยวัยเพียง 35 ปี ขณะที่กำลังสำรวจพื้นที่สำหรับสร้างงานธรณีศิลป์ชิ้นใหม่ที่เท็กซัส   หลังจากเหตุการณ์นี้โฮล์ทก็ได้ตัดสินใจสร้าง “อุโมงตะวันฉาย” ผลงานธรณีศิลป์ที่สร้างชื่อเสียงให้เธอไปทั่วโลก
	ปัจจุบันโฮล์ทอาศัยและทำงานอยู่ที่กาลิสเทโอ(Galisteo) รัฐนิวแม็กซิโก ซึ่งเป็นสถานที่เล็กๆ ใช้เวลาเดินทางด้วยรถยนต์จากเมืองหลวงซานตาเฟเพียงครึ่งชั่วโมง   โฮล์ทย้ายจากนิวยอร์กมาอยู่ที่นี่ ค.ศ.1995 เช่าบ้านและสตูดิโอใกล้เมืองหลวงซานตาเฟ เพราะที่แห่งนั้นเป็นชุมชนขนาดใหญ่ของศิลปิน และแน่นอนว่ามีบางคนที่ย้ายมาจากนิวยอร์กเหมือนเธอ เช่น แฟชั่นดีไซด์เนอร์ชื่อดัง ทอม ฟอร์ด   โฮล์ทไม่ได้แต่งงานใหม่หลังจากสมิธสันถึงแก่กรรม เธออาศัยอยู่คนเพียงลำพังกับ “คารุม่า” แมวของเธอ   แม้จะไม่มีบุตรแต่สำหรับเธอมีเพียงศิลปะก็เพียงพอแล้ว
ธรณีศิลป์

ธรณีศิลป์เป็นกลุ่มศิลปินที่นิยมสร้างผลงานท่ามกลางธรรมชาติ ใช้ระเบิดไดนาไมท์และรถบูลโดเซอร์แทนพู่กัน ใช้ภูเขาไฟและสันเขาแทนกระดาษและผืนผ้าใบ   ผลงานของศิลปินธรณีศิลป์มักมีขนาดใหญ่ เนื่องจากไม่ต้องการให้ผลงานของตนเองกลายเป็นวัตถุตั้งแสดงในพิพิธภัณฑ์ ผลงานมักถูกปล่อยทิ้งไว้ให้ผุพังไปตามกาลเวลา และอีกลักษณะเฉพาะตัวของธรณีศิลป์คือ ตำแหน่งที่ตั้งเฉพาะจุด ศิลปินคิดผลงานในพื้นที่เฉพาะจุดจะลงมือสร้างสรรค์ผลงานลงบนพื้นที่นั้นโดยตรง ศิลปินจึงต้องปรับพื้นผิว โครงสร้าง ตลอดจนคุณลักษณะทางกายภาพเพื่อสลักผลงานลงบนความทรงจำแห่งพื้นที่นั้นๆ ตัวผลงานที่สร้างขึ้นจึงไม่สามารถเคลื่อนย้ายไปไหนได้อีก ผลงานส่วนมากถูกสร้างอยู่แถบชนบทนอกเมืองใหญ่ ซึ่งตรงกับจุดประสงค์ของศิลปินกลุ่มนี้ที่ต้องการให้ผู้ชมได้เดินทางออกจากเมืองเพื่อสัมผัสบรรยากาศของธรรมชาติ
แรงบันดาลใจ

ช่วงวัยรุ่นการอยู่กับบ้านทำให้โฮล์ทเบื่อมาก เธอจึงได้ไปทำงานพิเศษเป็นผู้ช่วยบรรณาธิการวรรณกรรมของนิตยสารนิตยสารฮาร์เปอร์ส บาซาร์(Harper’s Bazaan)   โฮลท์และสมิธสันมีการติดต่อกับเหล่าศิลปิน เช่น คาร์ล อันเดร และ โซล เลวิทท์ ซึ่งเป็นผู้ช่วยเหลือเธอในเรื่องการถ่ายภาพและการแต่งกวี   ผลจากการทำงานพิเศษ การคบค้าสมาคมกับศิลปิน การถ่ายภาพและแต่งกวี กลายเป็นแรงผลักดันให้ความสามารถทางศิลปะของเธอเปล่งประกาย ทว่าโฮล์ทก็เกิดความลังเลที่จะทำงานเป็นศิลปิน
	ในฤดูร้อน ค.ศ.1968 โฮล์ทเดินทางไปอเมริกันตะวันตกครั้งแรกกับสมิธสัน   ขณะที่เธอเดินออกมาจากเครื่องบินที่ลาสเวกัส ภาพสนามบินกลางทะเลทรายที่เห็นทำให้เธอรู้สึกว่าตัวเองหลอมรวมกับธรรมชาติ ความรู้สึกที่โฮล์ทได้รับในตอนนั้นมันยิ่งใหญ่มาก ซึ่งมันส่งผลต่อการตัดสินใจทำงานเป็นศิลปินและผลงานของเธอล้วนสร้างมาจากความรู้สึกที่ได้รับในช่วงเวลานั้น
อุโมงตะวันฉาย

แนนซี่ โฮล์ท ใช้เวลาตั้งแต่ ค.ศ.1973 ถึง 1976 เพื่อสร้างผลงาน อุโมงตะวันฉาย ในทะเลทรายเกรทเบซินซึ่งอยู่ลึกเข้าไปทางตะวันตกเฉียงเหนือของรัฐยูท่าห์   โฮล์ทค้นพบสถานที่ขนาด 16 เฮกตาร์นี้ในปี ค.ศ.1974   เธอได้นำท่อคอนกรีตเส้นผ่านศูนย์กลางประมาณ 3 เมตร ยาวประมาณ 6 เมตร จำนวน 4 ชิ้น มาวางขวางกันเป็นรูปกากบาท เงาของผลงานอุโมงตะวันฉายทอดตามแนวขวางเหนือเส้นขอบผ้าในฤดูร้อนและฤดูหนาวในช่วงเวลาที่ดวงอาทิตย์อยู่ห่างจากเส้นศูนย์สูตรมากที่สุด นั่นคือช่วงระหว่างวันที่ 21 มิถุนายน ถึงวันที่ 21 ธันวาคม แสงอาทิตย์จะส่องเกือบเต็มแนวอุโมงค์คอนกรีต   นอกจากนั้นการที่โฮล์ทเจาะรูตามแนวอุโมงคอนกรีตในขนาดต่างๆ กันโดยเรียงตามลักษณะของกลุ่มดาวสี่แบบด้วยกัน คือ กลุ่มดาวมังกร กลุ่มดาวเพอร์ซิอุส กลุ่มดาวนกเขา และกลุ่มดาวแพะทะเล ทำให้ในเวลากลางวันแสงอาทิตย์จะส่องผ่านรูที่เจาะไว้เกิดเป็นเงารูปวงกลมหรือวงรีที่ด้านล่างของอุโมงค์
	การสร้างผลงานนี้ขึ้นมาโฮล์ทได้รับความช่วยเหลือจากบุคคลหลากหลายสาขาทั้ง นักดาราศาสตร์ วิศวกร นักสำรวจ ช่างไม้ ผู้เชี่ยวชาญในการเจาะคอนกรีตและเหล่าช่างจากบริษัทผลิตท่อคอนกรีต ช่างกล้อง นักบิน รวมถึงพนักงานร้านอัดรูป   ทั้งหมดเพื่อที่จะ “ทำให้ความกว้างใหญ่ไพศาลของทะเลทรายกลับมาอยู่ในสายตาของมนุษย์อีกครั้ง”
ศิลปินหญิงที่มีผลงานแนวธรณีศิลป์

อลิซ อายค็อด
แพทรีเซีย โจฮันสัน
แมรี่ มิสส์
แหล่งข้อมูลอื่น

Electronic Arts Intermix
The Telegraph
The center for land use interpretation
Art we love เก็บถาวร 2011-02-11 ที่ เวย์แบ็กแมชชีน
แนสแด็ก

| --- | --- |


ประเภท: ตลาดหลักทรัพย์
ที่ตั้ง: นครนิวยอร์ก, สหรัฐ
ก่อตั้งเมื่อ: 8 กุมภาพันธ์ 1971; 53 ปีก่อน (1971-02-08)
ผู้ก่อตั้ง: บริษัทแนสแด็ก
สกุลเงิน: ดอลลาร์สหรัฐ
จำนวนการจดทะเบียน: 3,554
มูลค่าตามราคาตลาด:  US$18.00 ล้านล้าน (ม.ค. 2023)
ดัชนี: Nasdaq-100 Nasdaq Financial-100 Nasdaq Composite
เว็บไซต์: www.nasdaq.com
ตลาดหลักทรัพย์แนสแด็ก (อังกฤษ: Nasdaq Stock Market, /ˈnæzdæk/ ไฟล์:En-us-NASDAQ.ogg; Nasdaq ย่อมาจากวลี National Association of Securities Dealers Automated Quotations) เป็นตลาดหลักทรัพย์อเมริกันที่มีฐานในนครนิวยอร์ก ถือเป็นสถานที่ซื้อขายหุ้นที่มีการซื้อขายมากที่สุดในสหรัฐ และอยู่ในอันดับ 2 ของรายการตลาดหลักทรัพย์ตามมูลค่าตามราคาตลาดของการซื้อขายหุ้น เป็นรองเพียงตลาดหลักทรัพย์นิวยอร์ก แพลตฟอร์มแลกเปลี่ยนนี้ถือครองโดยบริษัทแนสแด็ก ที่ถือครองเครือข่ายตลาดหุ้นแนสแด็กนอร์ดิกและหุ้นในสหรัฐบางส่วน กับตราสารสิทธิ โพลของ Gallup ที่มีการสำรวจความคิดเห็นใน ค.ศ. 2022 รายงานว่า ผู้ใหญ่ชาวอเมริกันประมาณ 58% นำเงินของตนไปลงทุนในตลาดหุ้นต่าง ๆ ทั้งหุ้นส่วนบุคคล กองทุนรวม หรือบัญชีวัยเกษียณ
เวลาทำการ

ตลาดหลักทรัพย์แนสแด็กเปิดทำการในเขตเวลาตะวันออกของสหรัฐ
07.00 ถึง 09.30 : การซื้อขายหลักทรัพย์นอกเวลาทำการ (premarket)
09.30 ถึง 16.00 : เวลาทำการปกติ
16.00 ถึง 20.00 : การซื้อขายหลักทรัพย์นอกเวลาทำการ (postmarket)
แหล่งข้อมูลอื่น

เว็บไซต์ทางการ
| ด ค กตลาดหลักทรัพย์ทั่วโลกเรียงตามมูลค่าหลักทรัพย์ตามราคาตลาด |
| --- | --- |
   นิวยอร์ก    แนสแด็ก    เซี่ยงไฮ้    ยูโรเน็กซต์    โตเกียว    ฮ่องกง    เชินเจิ้น    บอมเบย์    อินเดีย    โทรอนโต    ลอนดอน    ตะดาวุล    ไต้หวัน    ด็อยท์เชอเบอร์เซอ    แนสแด็กนอร์ดิก    สวิสส์เอสไอเอ็กซ์    เกาหลี    ออสเตรเลีย    สเปนบีเอ็มอี    เจเอสอีลิมิเตด    อินโดนีเซีย    B3    สิงคโปร์    มอสโก    ไทย 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  เยอรมนี  อิสราเอล  สหรัฐ  โปแลนด์ 
วิชาการ:  CiNii
แนวสันกระดูกสะบัก

| แนวสันกระดูกสะบัก  (Spine of scapula) |
| --- | --- |
กระดูกสะบักข้างซ้าย มองจากด้านข้าง (แนวสันกระดูกสะบักอยู่ทางขวาบน)
พื้นผิวด้านหลังของกระดูกสะบักด้านซ้าย (แนวสันกระดูกสะบักอยู่กลางภาพด้านบน ยื่นออกมาจากระนาบภาพ)
รายละเอียด
ตัวระบุ
ภาษาละติน: spina scapulae
TA98: A02.4.01.005
TA2: 1147
FMA: 13453
ศัพท์ทางกายวิภาคของกระดูก[แก้ไขบนวิกิสนเทศ]
แนวสันกระดูกสะบัก (อังกฤษ: Spine of scapula) เป็นแผ่นกระดูกที่ยื่นออกมา วางตัวเป็นแนวเฉียง ใกล้กลางลำตัว 4 ใน 5 (medial four-fifths) ของพื้นผิวด้านหลังของกระดูกสะบักส่วนบน แบ่งระหว่างแอ่งเหนือแนวสันกระดูกสะบัก (Supraspinatous fossa) และแอ่งใต้แนวสันกระดูกสะบัก (infraspinatous fossa)
แนวนี้เริ่มจากขอบแนวตั้ง เป็นบริเวณเรียบรูปสามเหลี่ยม ซึ่งมีเอ็นของจุดเกาะปลายของกล้ามเนื้อทราพีเซียสส่วนล่างคลุม และค่อยๆ ยกตัวขึ้นจนมาสุดที่อโครเมียน (acromion) ซึ่งยื่นออกมาเป็นข้อต่อไหล่
แนวสันกระดูกสะบักเป็นรูปสามเหลี่ยม และแบนลงจากด้านบนลงมา ยอดสามเหลี่ยมยื่นเข้าไปในขอบแนวกลาง (vertebral border)